བོད་རང་སྐྱོང་ལྗོངས་བོད་ཡིག་དཔེ་རྙིང་དཔེ་སྐྲུན་ཁང་དེ་ཉིད་ལོར་གྲབས་འཛུགས་དང་།ལོར་དངོས་སུ་དབུ་བརྙེས་པ་ནས་ད་བར་ལོ་བཅུ་དགུར་ཉེ་བའི་དུས་ཡུན་ནང་།དཔེ་སྐྲུན་ཁང་གི་འགོ་ཁྲིད་རིམ་བྱོན་དང་ཆེད་ལས་མི་སྣས་དཔེ་རྙིང་ལེགས་སྒྲིག་དཔེ་སྐྲུན་དང་།མེས་རྒྱལ་གྱི་ཕུལ་བྱུང་རིག་གནས་ཤུལ་བཞག་རྒྱུན་འཛིན་བྱས་ཏེ།ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་འཛུགས་སྐྲུན་བྱ་རྒྱུར་ཞབས་འདེགས་ཞུ་བའི་གཞི་རྩའི་མཛད་ཕྱོགས་བློ་བརྟན་འགྱུར་མེད་ངང་ལག་བསྟར་དོན་འཁྱོལ་བྱེད་པ།མི་རིགས་ཀྱི་ཕུལ་བྱུང་རིག་གནས་དར་སྤེལ་གཏོང་རྒྱུ་དང་།མི་རིགས་ཁག་དབར་རིག་གནས་སྤེལ་རེས་བྱ་རྒྱུར་ཤུགས་སྣོན་རྒྱག་རྒྱུ།མེས་རྒྱལ་གྱི་རྩ་ཆེའི་རིག་གནས་ཤུལ་བཞག་རྒྱུན་འཛིན་དང་དར་སྤེལ་གཏོང་རྒྱུ་བཅས་དམིགས་ཡུལ་དུ་འཛིན་པ་དང་།བོད་ཡིག་གི་རྩ་ཆེའི་རིག་གཞུང་མྱུར་སྐྱོབ་དང་།འཚོལ་བསྡུ།ལེགས་སྒྲིགདཔེ་སྐྲུན་བཅས་བྱ་རྒྱུ་རང་གི་ལས་འགན་དུ་བརྩིས་ཏེ་གངས་ཅན་རིག་མཛོད་ཀྱི་མིང་ཐོག་ནས་སྔ་རྗེས་སུ་རླངས་ཀྱི་པོ་ཏི་བསེ་རུ་རྒྱས་པ་དང་།དཀར་ལེབ་སུམ་རྟགས་དཀའ་འགྲེལ།བོད་ཀྱི་སྔ་རབས་ཁྲིམས་སྲོལ་ཡིག་ཆ་བདམས་བསྒྲིགས།དགེ་འདུན་ཆོས་འཕེལ་གྱི་གསུང་རྩོམ།ས་པཎ་ཀུན་དགའ་རྒྱལ་མཚན་གྱི་གསུང་འབུམ།བོད་ཀྱི་ལོ་རྒྱུས་དེབ་ཐེར་ཁག་ལྔ།ཀཿཐོག་སི་ཏུའི་གནས་ཡིགབོད་ཀྱི་ལོ་རྒྱུས་རགས་རིམ་གཡུ་ཡི་ཕྲེང་བ།མདོ་དྲི་མེད་གཟི་བརྗིད།བོན་གྱི་བཀའ་བརྟེན་འགྱུར་སོགས་རྒྱ་ཆེའི་བོད་རིགས་ཀློག་པ་པོ་དང་རྒྱལ་ཁབ་ཕྱི་ནང་བོད་རིག་པའི་ལས་རིགས་ཀྱིས་དང་སེམས་ཟབ་མོ་བཅངས་པའི་བོད་ཡིག་དཔེ་རྙིང་འཚོལ་བསྡུ་ལེགས་སྒྲིག་དང་དཔེ་སྐྲུན་བྱས་པའི་ཁྲོད་ནས་བོད་ཀྱི་ལོ་རྒྱུས་རགས་རིམ་གཡུ་ཡི་ཕྲེང་བ་ཞེས་པར་རྒྱལ་ཁབ་ཀྱི་དཔེ་དེབ་བྱ་དགའ་ཐོབ་པ་དང་།བོད་ཡིག་དཔེ་རྙིང་དཔེ་སྐྲུན་ཁང་ལ་ཡང་རྒྱལ་ཡོངས་མི་རིགས་མཐུན་སྒྲིལ་སྔོན་ཐོན་མཉམ་སྡེབ་ཀྱི་གཟི་བརྗིད་མཚན་སྙན་ཐོབ་མྱོང་ཡོད།ད་བར་དཔེ་སྐྲུན་བྱས་པའི་གངས་ཅན་རིག་མཛོད་དེབ་སྣ་རིགས་བཞི་བཅུ་དང་།པར་འདེབས་བྱས་པའི་དེབ་གྲངས་ཁྲི་བཞི་བཅུ་ལྷག་ཙམ་ཟིན་གྱི་ཡོད།